CELEX: 62017CN0534
Language: et
Date: 2017-09-11 00:00:00
Title: Kohtuasi C-534/17: Eelotsusetaotlus, mille on esitanud Amtsgericht Hannover (Saksamaa) 11. septembril 2017 – Ursula Kaufmann ja Viktor Schay versus TUIfly GmbH

11.12.2017   
            
            
               ET
            
            
               Euroopa Liidu Teataja
            
            
               C 424/20
            
         Eelotsusetaotlus, mille on esitanud Amtsgericht Hannover (Saksamaa) 11. septembril 2017 – Ursula Kaufmann ja Viktor Schay versus TUIfly GmbH
   (Kohtuasi C-534/17)
   (2017/C 424/30)
   Kohtumenetluse keel: saksa
   
      Eelotsusetaotluse esitanud kohus
   
   Amtsgericht Hannover
   
      Põhikohtuasja pooled
   
   
      Hagejad: Ursula Kaufmann, Viktor Schay
   
      Kostja: TUIfly GmbH
   
      Eelotsuse küsimused
   
   
            
               1.
            
            
               Kas määruse nr 261/2004 (1) artikli 5 lõiget 3 tuleb põhjendust 15 silmas pidades tõlgendada nii, tegutsev lennuettevõtja on hüvitise maksmise kohustusest vabastatud üksnes lennu toimumise päeval esinenud erakorraliste asjaolude korral või võivad ka juba lennule eelnenud päeval esinenud erakorralised asjaolud õigustada järgmisel päeval toimuma pidanud lennu tühistamist või pikaajalist hilinemist?
            
         
            
               2.
            
            
               Kui ka juba lennule eelnenud päeval esinenud erakorralised asjaolud võivad õigustada järgmisel päeval toimuma pidanud lennu tühistamist või pikaajalist hilinemist, siis kas määruse nr 261/2004 artikli 5 lõiget 3 tuleb tõlgendada nii, et lennuettevõtja on mõistlike meetmete raames kohustatud võtma selliste ootamatute olukordade vältimiseks juba eelnevalt tarvitusele kohased abinõud ning vähemasti kodulennujaamas peab tal olema piisav hulk varulennukeid?
            
         
      (1)  Euroopa Parlamendi ja nõukogu 11. veebruari 2004. aasta määrus (EÜ) nr 261/2004, millega kehtestatakse ühiseeskirjad reisijatele lennureisist mahajätmise korral ning lendude tühistamise või pikaajalise hilinemise eest antava hüvitise ja abi kohta ning tunnistatakse kehtetuks määrus (EMÜ) nr 295/91 (ELT 2004, L 46, lk 1; ELT eriväljaanne 07/08, lk 10).